[{"text_idx": "#000000", "text": "Oherwydd y cynnydd mewn costau byw, ni allai Michelle (36 oed) fforddio ei rhent, felly symudodd i fyw at ffrindiau"}, {"text_idx": "#000002", "text": "Mae Michelle yn awr yn byw ac yn gweithio o gartref, fel gweithiwr ateb galwadau, yn hostel y Wallich ym Mhen-y-bont ar Ogwr."}, {"text_idx": "#000003", "text": "Nid ydym wedi profi cyfnod fel hyn o\u2019r blaen. Mae\u2019r bobl sy\u2019n gofyn i elusennau fel ni am help gyda materion digartrefedd ac ariannol yn newid."}, {"text_idx": "#000004", "text": "Teimlo effeithiau\u2019r argyfwng costau byw"}, {"text_idx": "#000005", "text": "Gallaf ymdopi a\u0302 chostau byw [yn yr hostel] tra\u2019r wyf yn gweithio, ac maent yn rhesymol. Mae\u2019n rhatach na byw yn ei lle eich hun."}, {"text_idx": "#000008", "text": "Ni allwn fforddio\u2019r eiddo lle\u2019r oeddwn yn byw, felly mi symudais at ffrindiau, ac yn anfwriadol rhoddais fy hun mewn sefyllfa ymfflamychol. Pe bawn wedi aros, mae\u2019n eithaf tebygol y buaswn wedi cael fy anafu."}, {"text_idx": "#000009", "text": "Mi ffoniais y cyngor yn y bore, ac erbyn tri o\u2019r gloch y prynhawn mi gefais alwad yn dweud bod lle imi yn yr hostel."}, {"text_idx": "#000011", "text": "Gweithio\u2019n llawn amser a byw mewn llety a\u0302 chymorth"}, {"text_idx": "#000012", "text": "\u201cRwyf yn gweithio o gartref fel Asiant Canolfan Alwadau i ddarparwyr ynni."}, {"text_idx": "#000013", "text": "Mae\u2019r Wallich wedi bod yn anhygoel. Mi gafwyd ychydig o drafferth pan symudais i mewn wrth geisio cael y rhyngrwyd i weithio ond mi ges i help gan y Wallich a\u0302 hynny, ac erbyn hyn mae gen i ryngrwyd yn fy ystafell, ac mi allaf weithio heb drafferth."}, {"text_idx": "#000014", "text": "Rydym yn gwneud profion larwm ta\u0302n unwaith yr wythnos. Mi wnes i redeg o fy ystafell gan feddwl ei fod yn da\u0302n go iawn, a gorfod gofyn i\u2019r cwsmer aros ar y lein, gan nad oedd dim y gallwn ei wneud. Roedd yn rhaid imi fynd\u201d!"}, {"text_idx": "#000015", "text": "Er mwyn peidio ag amharu ar ddiwrnod gwaith Michelle, cytunwyd y gallai staff fynd i mewn i\u2019w hystafell pan fydd hi\u2019n gweithio a rhoi gwybod iddi nad oes ta\u0302n ac ymarfer ta\u0302n sy\u2019n digwydd. Mae hynny wedi gwneud gwahaniaeth mawr i Michelle."}, {"text_idx": "#000016", "text": "\u201cMae hynny wedi dangos imi eu bod yn fodlon mynd un cam ymhellach er fy mwyn i. Mae pawb yn wahanol ac mae angen i bawb gael eu trin fel unigolyn ac yn o\u0302l eu hanghenion. Yn fy ngwaith i, rwyf yn helpu pobl pan fyddant yn mynd i ddyledion mawr ar eu cyfrif ac yn eu helpu i\u2019w lleihau."}, {"text_idx": "#000017", "text": "Oherwydd yr argyfwng costau byw, mae popeth wedi newid. Rwyf yn awr yn gofyn \u2018faint allwch chi fforddio\u2019i dalu\u2019 yn hytrach na dyma faint sydd angen i chi ei dalu."}, {"text_idx": "#000019", "text": "Pan wyf wedi helpu cwsmer, mae\u2019n gwneud imi deimlo\u2019n dda am fy mod wedi\u2019u helpu, ac mi allant yn awr gysgu\u2019n dawel heb boeni bod yn rhaid iddyn nhw ddatrys eu problemau ynni."}, {"text_idx": "#000022", "text": "Mi oeddent yn dangos cydymdeimlad pan symudais i mewn gyntaf \u2013 yn amlwg gan fod stigma ynghlwm wrth hostel i bobl ddigartref."}, {"text_idx": "#000024", "text": "\u201cMae\u2019r Wallich wedi fy helpu gyda chymorth emosiynol."}, {"text_idx": "#000025", "text": "Rwy\u2019n meddwl bod y ffaith bod staff yn cael dod a\u0302\u2019u hanifeiliaid anwes i mewn yn beth gwych, gan fod hynny\u2019n helpu\u2019r preswylwyr."}, {"text_idx": "#000026", "text": "Mi wnaeth fy helpu i ar y diwrnod wnes i symud i mewn, roedd rhoi tipyn o sylw i Billy [ci aelod o staff], wedi helpu i fy nhawelu a chodi fy nghalon."}, {"text_idx": "#000027", "text": "Cefais help gan y Wallich gyda fy sefyllfa ariannol. Mi wnes eistedd gydag un o\u2019r gweithwyr cymorth ac mi wnaethon ni ffonio pob cwmni, mynd drwy fy ffeil gredyd i ganfod beth yn union oedd maint fy nyled."}, {"text_idx": "#000029", "text": "Mewn llawer o hosteli, mi ydych chi\u2019n meddwl \u2018staff ydyn nhw\u2019. Nid staff ydyn nhw pan fyddwch chi\u2019n mynd i hostel Wallich, gweithwyr cymorth ydyn nhw ac maent yn gwneud eu gorau i\u2019ch helpu ym mhob ffordd."}, {"text_idx": "#000030", "text": "Mae\u2019r staff yn wych. Maent yn dod i\u2019ch adnabod ac yn mynd i\u2019r drafferth i siarad a\u0302 chi.\u201d"}, {"text_idx": "#000031", "text": "\u201cMae llawer o stigma os ydych chi\u2019n byw mewn hostel pobl ddigartref \u2013 mae\u2019n beryglus, does dim yn ddiogel, mae cyffuriau yno, ac alcohol a phethau felly."}, {"text_idx": "#000032", "text": "Mi allaf ddweud yn gwbl onest ein bod yn gymuned yn yr hostel hon. Mae pawb yn adnabod pawb, mae pawb eisiau helpu ei gilydd."}, {"text_idx": "#000033", "text": "Mi fydda i ac un o\u2019r preswylwyr eraill yn coginio llawer o fwyd ar y tro ac mi allwn wedyn ei gynnig i\u2019r preswylwyr eraill."}, {"text_idx": "#000034", "text": "Mae Michelle yn falch o\u2019r cyfle i helpu preswylwyr eraill pan fydd hynny\u2019n bosibl."}, {"text_idx": "#000036", "text": "Nid dyna pam rwyf yn helpu. Ond mi wna i bopeth posibl i helpu pobl eraill."}, {"text_idx": "#000037", "text": "Pethau bach fel yna sy\u2019n ein gwneud yn gymuned, ac rydym yn gwerthfawrogi pob help a gawn ni.\u201d"}, {"text_idx": "#000038", "text": "\u201cErs pan oeddwn yn 17 oed, rwyf wedi bod yn delio a\u0302 chyfnodau o iselder."}, {"text_idx": "#000044", "text": "Mi oedd gen i gwmni paentio ac addurno am dair blynedd. Yn ystod Covid, mi oedd popeth yn iawn, ond wedyn mi wnes i anafu disg yn fy nghefn ac yn awr, yn anffodus, rwyf yn asiant canolfan alwadau. Mi hoffwn ddechrau eto. Wn i ddim eto a fydd hynny\u2019n bosibl. Cawn weld."}, {"text_idx": "#000047", "text": "Os oes unrhyw rai o\u2019r pynciau a drafodir yn yr astudiaeth achos hon wedi effeithio arnoch chi, mae cymorth a chefnogaeth ar gael. Ewch i\u2019n tudalen Cymorth a Chyngor i gael rhagor o wybodaeth."}, {"text_idx": "#000048", "text": "Datganiadau a Pholisi\u0308au The Wallich"}]